Subject: FW: იმუნიზაციის კომისიის სხდომა
From: Ekaterine Adamia
To: Vladimer Getia <[email-masked]>
Date: Fri, 09 Feb 2018 13:19:00 +0000

ხვიჩა, გიგზავნი ოქმის ნიმუშს. გააკეთებინე ვინმეს რა. ზახაშვილის პასუხი იხილე ქვევით, სხვა თანხმობებსაც გადმოგიგზავნი ფორვარდით

From: Khatuna Zakhashvili [mailto:[email-masked]]
Sent: 2017 წლის 03 11, პარასკევი 15:35
To: Ekaterine Adamia; [email-masked]; Kurtsikashvili, Giorgi (CCC-GEO; Ivane Sana; keti kasashvili; [email-masked]; Paata Imnadze; Shorena Okropiridze; [email-masked]; Marina Darakhvelidze; tako; Amiran Gamkrelidze; Noe Kinkladze; Lia Jabidze; Khvicha Getia Gmail; [email-masked]; [email-masked]; Khvicha Getia Gmail
Cc: David Sergeenko; Nino Berdzuli
Subject: RE: იმუნიზაციის კომისიის სხდომა

მოგესალმებით პატივცემულო კომისიის წევრებო,

ქალბატონი ეკას წერილის დამატებად გაცნობებთ, რომ საერთაშორისო ორგანიზაცია PIVI - Partners on Influenza Vaccination Program Introduction, Evaluation and Planning-სგან მოსაწოდებელი 10 ათასი დოზა გრიპის საწინააღმდეგო ვაქცინა არის კვადრივალენტური და რეკომენდებულია 18 წელს ზედა ასაკისთვის.

მიმაჩნია, რომ საქართველოს შეიარაღებული ძალების პირადი შემადგენლობის  იმუნიზაცია გრიპის წინააღმდეგ ამ ვაქცინით ერთობ გამართლებულია ეპიდემიოლოგიურად (დახურულ კოლექტივში იმუნური ფონის შესაქმნელად).

პატივისცემით,

ხათუნა ზახაშვილი

NCDC

From: Ekaterine Adamia [mailto:[email-masked]]
Sent: Friday, November 03, 2017 3:10 PM
To: [email-masked]; Kurtsikashvili, Giorgi (CCC-GEO; Ivane Sana; keti kasashvili; [email-masked]; Paata Imnadze; Shorena Okropiridze; [email-masked]; Marina Darakhvelidze; tako; Amiran Gamkrelidze; Vladimer Getia; Noe Kinkladze; Lia Jabidze; Khatuna Zakhashvili; Khvicha Getia Gmail; [email-masked]; [email-masked]
Cc: David Sergeenko; Nino Berdzuli
Subject: იმუნიზაციის კომისიის სხდომა

მოგესალმებით პატივცემულო კომისიის წევრებო,

როგორც თქვენთვის ცნობილია, ჯანმრთელობის მსოფლიო ორგანიზაციის მიერ 2017–2018 წლის სეზონისთვის, გრიპის საწინააღმდეგო ვაქცინაციისთვის,  რისკის პრიორიტეტულ ჯგუფებად განსაზღვრულია იგივე ჯგუფები რაც 2016-2017 წლების სეზონისთვის, კერძოდ:

ა) სპეციფიკური ქრონიკული დარღვევების მქონეთაგან:

·         18 წლამდე ასაკის დიაბეტის მქონე პირები;

·         დიალიზზე მყოფი პირები;

·         C ჰეპატიტის მქონე პირები (მკურნალობაზე მყოფნი);

·         აივ ინფექცია/შიდსის მქონე პირები;

ბ) სხვა პრიორიტეტული ჯგუფები:

·    ბავშვთა (მ.შ. მცირე საოჯახო ტიპის) და მოხუცთა თავშესაფრების ბენეფიციარები და მათი მომვლელი პერსონალი;

·    სამედიცინო დაწესებულებაში  მომუშავე პერსონალი, საზოგადოებრივი ჯანმრთელობის ცენტრების/სამსახურების თანამშრომლები;

·    ორსულები.

აღნიშნული ჯგუფები შეთანხმებულია ICC კომისიასთან და შესაბამისად, დაავადებათა კონტროლის ცენტრი, გრიპის სეზონის დასაწყისიდან, ახორციელებს ამ მიზნობრივი ჯგუფების ვაქცინაციას.

ამასთან, სამინისტროს წერილობით მომართა საქართველოს თავდაცვის სამინისტრომ სეზონური ვაქცინაციის პროცესში საქართველოს შეიარაღებული ძალების პირადი შემადგენლობის ჩართვის მიზნით.

აქვე დამატებით გაცნობებთ, რომ დაავადებათა კონტროლის ცენტრის მიერ მიღწეულია შეთანხმება საერთაშორისო ორგანიზაცია PIVI - Partners on Influenza Vaccination Program Introduction, Evaluation and Planning-თან 10 ათასი დოზა, ავსტრალიური წარმოების გრიპის საწინააღმდეგო ვაქცინის  ჰუმანიტარულად მოწოდების თაობაზე.

ყოველივე ზემოაღნიშნულიდან გამომდინარე, მიზანშეწონილად ჩაითვალა, ჰუმანიტარულად მიღებული ვაქცინები გადაეცეს თავდაცვის სამინისტროს, ხოლო ვაქცინაციის მიზნობრივ ჯგუფებს დაემატოს საქართველოს შეიარაღებული ძალების პირადი შემადგენლობა.

როგორც მოგეხსენებათ, ეპიდსიტუაციიდან გამომდინარე დამატებითი მიზნობრივი ჯგუფების განსაზღვრა, უნდა განხორციელდეს საკითხის იმუნიზაციის განხორციელების ხელშემწყობ კომისიასთან შეთანხმების გზით.

გიგზავნით შესაბამის დოკუმენტაციას და გთხოვთ, თქვენს თანხმობას, მოსაზრებებს აღნიშნულთან დაკავშირებით.

აქვე, დანართის სახით გიგზავნით იმუნიზაციის განხორციელების ხელშემწყობი კომისიის განახლებულ ბრძანებას.

პატივისცემით,

ეკა

Ekaterine Adamia,

Head of Public Health and Programs Division

Health Care Department

Ministry of Labour, Health and Social Affairs of Georgia

0119, Tbilisi, Tsereteli ave.144

Tel: (+995 32) 25100381110

Mob: (+995 577) 28 28 25